Legal Document

Category: 322

Text:
1. ΑΠΟΦΑΣΙΣ ΔΙΟΙΚΗΤΟΥ ΤΗΣ ΥΠΗΡΕΣΙΑΣ  ΠΟΛΙΤΙΚΗΣ ΑΕΡΟΠΟΡΙΑΣ Αριθ.ΕΙ/Γ/36263/4478  της 14 Σεπτ./5 Οκτ. 1973 (ΦΕΚ Β' 1186)  (Διόρθ. Ημαρτ. εν ΦΕΚ Β' 1429 της 5 Δεκ. 1973)  Περί εγκρίσεως Κανονισμού τεχνικής εκμεταλλεύσεως ελληνικών ιδιωτικών πολιτικών αεροπλάνων.  Έχοντες υπ' όψει: α)Τας διατάξεις του Ν. 5017/1931 "περί Πολιτικής Αεροπορίας" β)Τας διατάξεις του άρθρου 37 της κυρωθείσης δια του Ν. 211/1947 Συμβάσεως "περί Διεθνούς Πολιτικής Αεροπορίας". γ)Τας διατάξεις του άρθρου 24 του Ν.Δ. 714/1970 "περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας". δ)Τας διατάξεις του άρθρου 8, παράγραφος 1, του Ν.Δ. 1127/1972 "περί Ιδιωτικής Αεροπορίας", αποφασίζομεν: 1.Εγκρίνομεν και τίθεμεν εν ισχύϊ, από της δημοσιεύσεως εις την Εφημερίδα της Κυβερνήσεως, τον Κανονισμόν τεχνικής εκμεταλλεύσεως ελληνικών ιδιωτικών πολιτικών αεροπλάνων, εξ άρθρων 9, έχοντα ως ακολούθως: Άρθρον 1 Ορισμοί. Κατά την έννοιαν του παρόντος καλείται: 1.1.Αεροδρόμιον: Πάσα χερσαία ή υδατίνη περιοχή καθορισθείσα αρμοδίως, ίνα χρησιμεύη εν όλω ή εν μέρει δια την προσγείωσιν, απογείωσιν, κίνησιν και εξυπηρέτησιν αεροσκαφών, επιβατών και φορτίου. Εις το αεροδρόμιον περιλαμβάνονται αι οικοδομαί, αι εγκαταστάσεις και ο εν γένει εξοπλισμός τούτου. 1.2.Αεροδρόμιον Εναλλαγής: Το αεροδρόμιον προς το οποίον δύναται να κατευθυνθή και προσγειωθή αεροπλάνον όταν δεν ενδείκνυται η προσγείωσις εις το αεροδρόμιον προορισμού. 1.3.Αεροσκάφος: Μηχάνημα το οποίον δύναται να επιτυγχάνη την στήριξίν του εις την ατμόσφαιραν εξ αντιδράσεων του αέρος, μη συμπεριλαμβανομένων των εκ της επιφανείας της γης προερχομένων αντιδράσεων του αέρος. 1.4.Αεροπλάνον: Αεροσκάφος βαρύτερον του αέρος, κινούμενον δια κινητήρος και κτώμενον την άντωσίν του κατά την πτήσιν κυρίως εξ αεροδυναμικών αντιδράσεων επί επιφανειών, αίτινες παραμένουν σταθεραί υπό δεδομένας συνθήκας πτήσεως. Δια την εφαρμογήν του παρόντος, εις τον όρον "Αεροπλάνον" περιλαμβάνονται οι κινητήρες, αι έλικες, εφ' όσον φέρει τοιαύτας, τα τμήματα, τα εξαρτήματα, τα όργανα, ο εξοπλισμός και αι συσκευαί τούτου, ως και ο εξοπλισμός επειγούσης ανάγκης. 1.5.Εγχειρίδιον πτήσεως: Το εγχειρίδιον του αεροπλάνου το σχέσιν έχον προς το Πιστοποιητικόν πτητικής ικανότητος τούτου και περιέχον τους τηρητέους περιορισμούς ίνα θεωρήται το αεροπλάνον πτητικώς ικανόν, ως και πληροφορίας, και οδηγίας εις τα μέλη του πληρώματος πτήσεως δια την ασφαλή πτήσιν του αεροπλάνου.  Τεχνική Εκμετάλλευση Ιδιωτικών Αεροπλάνων 38.Ξ.ζ.1   187 1.6.Εκμεταλλευόμενος: Παν φυσικόν ή νομικόν πρόσωπον ασκούν την εκμετάλλευσιν του αεροπλάνου. 1.7.Ελάχιστα Χρησιμοποιήσεως Αεροδρομίου: Τα όρια χρησιμοποιήσεως αεροδρομίου δι' απογείωσιν ή δια προσγείωσιν εκφραζόμενα συνήθως εις τιμάς ορατότητος (Visibility) ή ορατότητος διαδρόμου (Runway Visual Range), αποφασιστικού ύψους (Decision Height) ή ελαχίστου ύψους καθόδου (Minimum Descent Altitude) και συνθηκών των νεφών (Cloud Conditions). 1.8.Κυβερνήτης: Ο χειριστής, ο υπεύθυνος δια την πτήσιν και ασφάλειαν του αεροπλάνου κατά την διάρκειαν του χρόνου πτήσεως. 1.9.Μέλος Πληρώματος: Πρόσωπον εις ο έχει ανατεθή υπό του εκμεταλλευομένου η εκτέλεσις καθηκόντων επί αεροπλάνου κατά την διάρκειαν του χρόνου πτήσεως. 1.10.Μέλος Πληρώματος Πτήσεως: Ο κάτοχος αεροπορικού πτυχίου ιπταμένου, όστις είναι επιφορτισμένος με την εκτέλεσιν ουσιωδών δια την πτήσιν του αεροπλάνου καθηκόντων κατά την διάρκειαν του χρόνου πτήσεως. 1.11.Νυξ: Το χρονικόν διάστημα το περιλαμβανόμενον μεταξύ του τέλους του πολιτικού λυκόφωτος και της αρχής του πολιτικού λυκαυγούς, ως τούτο καθορίζεται εις τας αστρονομικάς εφημερίδας ή κατά προσέγγισιν οριζόμενον, το διάστημα το αρχόμενον 30 πρώτα λεπτά μετά την δύσιν του ηλίου και λήγον 30 πρώτα λεπτά προ της ανατολής του ηλίου. 1.12.Πτήσις εξ όψεως εδάφους: Η πτήσις καθ' ην η αεροναυτιλία εκτελείται τη βοηθεία παρατηρήσεως χαρακτηριστικών σημείων επί του εδάφους. 1.13.Τεχνική εκμετάλλευσις αεροπλάνου: Όρος περιλαμβάνων πάσαν εργασίαν συντηρήσεως και επιθεωρήσεως του αεροπλάνου, την υπό τούτου εκτελουμένην πτήσιν ως και το σύνολον των εργασιών και κινήσεων των εκτελουμένων επί ή υπό του αεροπλάνου και αίτινες έχουν άμεσον σχέσιν προς την εκτέλεσιν της πτήσεως. 1.14.Χρόνος λειτουργίας: Ο χρόνος, ως ούτος χρησιμοποιείται δια την συμπλήρωσιν των μητρώων συντηρήσεως, αφ' ης στιγμής το αεροπλάνον απογειούται μέχρι της στιγμής καθ' ην τούτο προσγειούται μετά το πέρας πτήσεώς τινος ή ο χρόνος από της ενάρξεως της δια των ιδίων αυτού μέσων κινήσεως προς απογείωσιν μέχρι της μετά το πέρας της πτήσεως ακινητοποιήσεως τούτου. Ο χρόνος λειτουργίας ορίζεται δι' έκαστον τύπον αεροπλάνου εις τας σχετικάς προδιαγραφάς συντηρήσεως. 1.15.Χρόνος πτήσεως: Το συνολικόν χρονικόν διάστημα από της ενάρξεως της δια των ιδίων αυτού μέσων κινήσεως προς απογείωσιν αεροπλάνου τινός, μέχρι της μετά το πέρας της πτήσεως ακινητοποιήσεως τούτου.            (Μετά την σελ. 768,416) Σελ. 768,451 Τεύχος 511-Σελ. 129  188 Άρθρον 2. Εφαρμογή. 2.1.Αι διατάξεις του παρόντος έχουσιν εφαρμογήν εφ' απάντων των Ελληνικών ιδιωτικών πολιτικών αεροπλάνων. 2.2.Τα εις τας διατάξεις του παρόντος υποκείμενα Ελληνικά ιδιωτικά πολιτικά αεροπλάνα, οσάκις ίπτανται εκτός της Ελληνικής επικρατείας, υποχρεούνται όπως: α)Κατά τας πτήσεις άνωθεν εκτεταμένων θαλασσών, συμμορφούνται προς τας σχετικάς διατάξεις του παραρτήματος 2 της Συμβάσεως "περί Διεθνούς Πολιτικής Αεροπορίας" (Annex 2 to the Convention on International Civil Aviation). β)Κατά τας πτήσεις εντός της επικρατείας ξένου Κράτους, συμμορφούνται προ τους σχετικούς Νόμους, κανονισμούς και διαδικασίας του Κράτους τούτου εκτός εάν, διάταξίς τις του παρόντος, ως πλέον περιοριστική, δύναται να εφαρμοσθή άνευ παραβάσεως των ισχύϊ διατάξεων του ξένου Κράτους. Άρθρον 3. Γενικαί Διατάξεις. 3.1.Ευθύνη, υποχρεώσεις και εξουσία Κυβερνήτου. 3.1.1.Ο Κυβερνήτης, κατά την διάρκειαν της πτήσεως, έχει την διακυβέρνησιν του αεροπλάνου, διοικεί το πλήρωμα και είναι υπεύθυνος δια την ασφάλειαν του αεροπλάνου και των επιβαινόντων. 3.1.2.Εις καταστάσεις επειγούσης ανάγκης, αι οποίαι θέτουν εις κίνδυνον την ασφάλειαν του αεροπλάνου ή των επιβαινόντων, ο Κυβερνήτης δύναται να παρεκκλίνη εκ προκαθωρισμένων διαδικασιών πτήσεως ή των τοπικών κανονισμών, καθ' ον βαθμόν απαιτείται, προς αντιμετώπισιν της ανάγκης, υποχρεούμενος όπως: α)Διαρκούσης της πτήσεως, τηρή την αρμόδιαν αρχήν εδάφους ενήμερον επί της προόδου της πτήσεως. β)Εντός δέκα (10) το πολύ ημερών, από του πέρατος της πτήσεως, υποβάλη αναφοράν εις την ΥΠΑ, εκθέτων την φύσιν και τας συνθήκας υφ' ας έλαβε χώραν η επείγουσα ανάγκη. γ)Ομοίαν επί της παρεκκλίσεως αναφοράν υποβάλη εις την αρμοδίαν αρχήν ξένου Κράτους, εφ' όσον η τοιαύτη παρέκκλισις έλαβε χώραν εντός ξένου Κράτους και απαιτείται αύτη υπό του Κράτους τούτου. 3.1.3.Ο Κυβερνήτης του αεροπλάνου ή, εν αδυναμία τούτου, ο εκμεταλλευόμενος υποχρεούται όπως ειδοποιή την πλησιεστέραν αρμοδίαν αρχήν, δια του ταχυτέρου μέσου, δια παν ατύχημα, όπερ ήθελεν επισυμβή εις τούτο και είχεν ως αποτέλεσμα τον σοβαρόν τραυματισμόν ή θάνατον προσώπου ή ουσιώδη ζημίαν εις το αεροπλάνον ή εις την περιουσίαν τρίτων. 3.2.Χρήσις οινοπνευματωδών ποτών και φαρμάκων. 3.2.1.Ουδείς δύναται να εκτελή καθήκοντα μέλους πληρώματος αεροπλάνου, εφ' όσον: α)Ευρίσκεται υπό την επήρειαν οινοπνεύματος ή τοξικών ουσιών. β)Χρησιμοποιή οιονδήποτε φάρμακον το οποίον επιδρά επί της ικανότητος τούτου, ως βαθμόν θέτοντα εν κινδύνω την ασφάλειαν του αεροπλάνου. 3.2.2.Εξαιρέσει των περιπτώσεων επειγούσης ανάγκης, ο Κυβερνήτης δεν δύναται να επιτρέπη όπως επιβούν του αεροπλάνου άτομα τελούντα εμφανώς υπό την επήρειαν οινοπνεύματος, τοξικών ουσιών ή φαρμάκου, εκτός εάν πρόκειται περί ασθενούς, δι' ον έχουσι ληφθή τα κατάλληλα μέτρα. 3.3.Μεταφορά εκρηκτικών και ετέρων επικινδύνων αντικειμένων.   Σελ. 768,452 Τεύχος 511-Σελ. 130 Απαγορεύεται η μεταφορά εκρηκτικών και ετέρων επικινδύνων αντικειμένων ή υλικών, εκτός εκείνων τα οποία είναι αναγκαία δια την πτητικήν λειτουργίαν ή την ναυτιλίαν του αεροπλάνου ή την ασφάλειαν του πληρώματος ή των επιβαινόντων τούτου, άνευ ειδικής αδείας της ΥΠΑ, εφ' όσον δε η πτήσις πρόκειται να εκτελεσθή εντός της επικρατείας ξένου Κράτους και ειδικής αδείας του Κράτους τούτου. 3.4.Αλεξίπτωτα και κάθοδοι δι’ αλεξιπτώτων. 3.4.1.Αλεξίπτωτα τα οποία φέρονται επί του αεροπλάνου επί τω σκοπώ χρησιμοποιήσεώς των εις περιπτώσεις επειγούσης ανάγκης, δέον όπως, ευθύνη του Κυβερνήτου του αεροπλάνου, είναι παραδεδεγμένου τύπου και συσκευασμένα και δεόντως επιτεθεωρημένα εντός των προηγουμένων της ημέρας εκτελέσεως της πτήσεως: α)120 ημερών, εάν ταύτα είναι τύπου καθίσματος. β)60 ημερών, εάν ταύτα είναι παντός ετέρου τύπου. 3.4.2.Εξαιρέσει των περιπτώσεων επειγούσης ανάγκης ή ειδικής αδείας της ΥΠΑ, ο Κυβερνήτης δεν δύναται να επιτρέπη και ουδέν πρόσωπον δύναται να εγκαταλείπη αεροπλάνον εν πτήσει και εκτελή κάθοδον δι' αλεξιπτώτου. 3.4.3.Ουδέν αεροπλάνον δύναται να εκτελή ακροβατικούς ελιγμούς εκτός εάν, επιφυλασσομένων άμα των εκάστοτε ισχυουσών περί Κανόνων Εναερίου Κυκλοφορίας διατάξεων, άπαντες οι επιβαίνοντες τούτου φορούν αλεξίπτωτα κατά τα εν παραγράφω 3.4.1. του παρόντος προβλεπόμενα. 3.5.Φορηταί ηλεκτρονικαί συσκευαί. 3.5.1.Εις ουδέν πρόσωπον επιτρέπεται να θέτη εις λειτουργίαν οιανδήποτε φορητήν ηλεκτρονικήν συσκευήν επί οιουδήποτε αεροπλάνου, κατά την διάρκειαν εκτελέσεως πτήσεως δι' οργάνων. 3.5.2.Τα εν τη προηγουμένη υποπαραγράφω 3.5.1. καθοριζόμενα δεν έχουσιν εφαρμογήν προκειμένου περί: α)Φορητών αποτυπωτών ομιλίας. β)Ακουστικών γ)Ιατρικών οργάνων χρησιμοποιουμένων επί ασθενών. δ)Ηλεκτρικών ξυριστικών μηχανών ή ε)Οιασδήποτε ετέρας φορητής συσκευής ή λειτουργία της οποίας, κατά βεβαίωσιν του εκμεταλλευομένου ή του Κυβερνήτου, δεν δημιουργεί παρεμβολάς εις το σύστημα ναυτιλίας και επικοινωνίας του αεροπλάνου, επί του οποίου πρόκειται να χρησιμοποιηθή. 3.6.Πληροφορίαι επί των υπηρεσιών ερεύνης και διασώσεως. Προ πάσης απογειώσεως, ο Κυβερνήτης δέον όπως βεβαιούται ότι εντός του αεροπλάνου υφίστανται άπασαι αι ουσιώδεις πληροφορίαι, αι αφορώσαι τας υπηρεσίας ερεύνης και διασώσεως, εις την περιοχήν υπεράνω της οποίας θα εκτελεσθή η πτήσις. 3.7.Έλεγχος επί της εφαρμογής του παρόντος. 3.7.1.Ο έλεγχος επί της εφαρμογής των διατάξεων του παρόντος ενασκείται υπό της ΥΠΑ. Προς τούτο έκαστος εκμεταλλευόμενος ή Κυβερνήτης υποχρεούται όπως, εις πάντα χρόνον και τόπον, επιτρέπη εις εκπροσώπους της ΥΠΑ την άσκησιν ελέγχου, όστις εκτείνεται εφ' όλων των φάσεων και σταδίων της τεχνικής εκμεταλλεύσεως αεροπλάνων. 3.7.2.Διενέργεια εν πτήσει ελέγχων. Προς διαπίστωσιν της εφαρμογής των υπό του παρόντος και συναφών κανονισμών οριζομένων κατά την διάρκειαν του χρόνου πτήσεως, οι εξουσιοδοτημένοι εκπρόσωποι της ΥΠΑ δύνανται να επιβαίνουν των αεροπλάνων και να εισέρχωνται και παραμένουν εις τον θάλαμον διακυβερνήσεως τούτων.        38.Ξ.ζ.1 Τεχνική Εκμετάλλευση Ιδιωτικών Αεροπλάνων   189 Άρθρον 4. Προπαρασκευή και Διαδικασίαι Πτήσεως. 4.1.Καταλληλότης και επάρκεια ευκολιών. Απαγορεύεται η έναρξις πτήσεως, εκτός εάν ο κυβερνήτης του αεροπλάνου βεβαιωθή ότι τα διατιθέμενα αεροδρόμια και αι διατιθέμεναι και αμέσως απαιτούμεναι, δια την ασφαλή εκτέλεσιν της πτήσεως, υπηρεσίαι και ευκολίαι είναι επαρκείς και κατάλληλοι δια την εκτελεσθησομένην πτήσιν. 4.2.Ελάχιστα επιτρεπόμενα ύψη πτήσεως. 4.2.1.Απαγορεύεται η εκτέλεσις πτήσεων εις ύψη μικρότερα εκείνων άτινα καθορίζονται: α)Προκειμένου περί πτήσεων εντός της Ελληνικής Επικρατείας, υπό των εκάστοτε ισχυουσών διατάξεων "περί Κανόνων Εναερίου Κυκλοφορίας". β)Προκειμένου περί πτήσεων άνωθεν εκτεταμένων θαλασσών, υπό των εκάστοτε ισχυουσών διατάξεων του Παραρτήματος 2 της Συμβάσεως "περί Διεθνούς Πολιτικής Αεροπορίας" (Annex 2 to the Convention on International Civil Aviation). γ)Προκειμένου περί πτήσεων άνωθεν ξένης επικρατείας, υπό των εν ισχύϊ τοπικών κανονισμών. 4.3.Ελάχιστα χρησιμοποιήσεως αεροδρομίου. Απαγορεύεται η απογείωσις ή η προσγείωσις αεροπλάνου εις τι αεροδρόμιον εφ' όσον αι επικρατούσαι καιρικαί συνθήκαι δίδουν τιμάς μικροτέρας των ελαχίστων χρησιμοποιήσεως αεροδρομίου των υπό των αρμοδίων αρχών εγκεκριμένων τοιούτων. 4.4.Ενημέρωσις επιβαινόντων και μελών πληρώματος. Προ πάσης πτήσεως, ο Κυβερνήτης του αεροπλάνου δέον όπως βεβαιούται ότι, τα μέλη του πληρώματος και οι επιβαίνοντες είναι ενημερωμένοι ως προς την θέσιν και τον τρόπον χρησιμοποιήσεως των: α)Ζωνών προσδέσεως. β)Εξόδων κινδύνου. γ)Ατομικών σωσιβίων. δ)Μέσων παροχής οξυγόνου. ε)Λοιπών μέσων καταστάσεως ανάγκης, διατιθεμένων δι' ατομικήν χρήσιν. 4.5.Μέτρα ασφαλείας και πτητική ικανότης αεροπλάνου. Προ πάσης πτήσεως ο Κυβερνήτης, δέον όπως βεβαιούται ότι: α)Το αεροπλάνον είναι νηολογημένον και πτητικώς ικανόν, τα δε σχετικά προς τούτο πιστοποιητικά ευρίσκονται εντός του αεροπλάνου. β)Τα επί του αεροπλάνου εγκατεστημένα όργανα και συσκευαί, είναι επαρκή και κατάλληλα δια το είδος της προτιθεμένης πτήσεως. γ)Πάσα αναγκαία συντήρησις, έχει εκτελεσθή κατά τα εν άρθρω 8 του παρόντος καθοριζόμενα. δ)Το βάρος και το κέντρον βάρους του αεροπλάνου ευρίσκονται εντός των επιτρεπομένων ορίων ασφαλείας, λαμβανομένων υπ' όψιν των εκάστοτε αναμενομένων να αντιμετωπισθώσι συνθηκών πτήσεως. ε)Το υπό του αεροπλάνου μεταφερόμενον φορτίον είναι καταλλήλως κατανεμημένον και ασφαλώς προσδεδεμένον. στ)Καθίσταται εφικτή η εκτέλεσις της πτήσεως, τηρουμένων των εν εγχειριδίω πτήσεως του αεροπλάνου καθοριζομένων επιδόσεων και περιορισμών πτητικής λειτουργίας. 4.6.Μετεωρολογική ενημέρωσις. Προ πάσης πτήσεως, ο Κυβερνήτης δέον όπως ενημερούται εφ' όλων των υπαρχουσών μετεωρολογικών και λοιπών πληροφοριών των εχουσών σχέσιν με την εκτελεθησομένην πτήσιν, οσάκις δεν πρόκειται αύτη να εκτελεσθή ουχί εν όψει του αεροδρομίου απογειώσεως ή υπό κανόνας πτήσεως δι' οργάνων (IFR), Ο Κυβερνήτης υποχρεούται όπως προβλέψη, κατά την σχεδίασιν της πτήσεως, εναλλακτικήν οδόν, ην θα ακολουθήση, εις περίπτωσιν κατά την οποίαν δεν καταστή εφικτή η ολοκλήρωσις ταύτης, ως εσχεδιάσθη, λόγω καιρικών συνθηκών. 4.7.Περιορισμοί πτήσεων συνεπεία καιρικών συνθηκών. 4.7.1.Πτήσεις εξ όψεως (V.F.R.) Απαγορεύεται η απογείωσις αεροπλάνου, δια την εκτέλεσιν πτήσεως υπό κανόνας πτήσεως εξ όψεως (V.F.R.), οσάκις τα πρόσφατα μετεωρολογικά δελτία ή συνδυασμοί μετεωρολογικών δελτίων και προγνωστικών, δεικνύουν ότι αι επικρατούσαι καιρικαί συνθήκαι κατά μήκος της Γραμμής Πτήσεως ή του τμήματος εκείνου της Γραμμής, εφ' ου θα εκτελεσθή πτήσις εξ όψεως (V.F.R.) δεν επιτρέπουν την ολοκλήρωσιν της πτήσεως υπό κανόνας πτήσεως εξ όψεως (V.F.R). Τα εν τη παρούση υποπαραγράφω 4.7.1. καθοριζόμενα, δεν έχουσιν εφαρμογήν προκειμένου περί καθαρώς τοπικών πτήσεων, εκτελουμένων εν όψει του αεροδρομίου απογειώσεως. 4.7.2.Πτήσεις υπό κανόνας πτήσεως δι οργάνων (IFR). 4.7.2.1.Οσάκις εν τω σχεδίω πτήσεως καθορίζεται αεροδρόμιον εναλλαγής. Η έναρξις πτήσεως, ήτις πρόκειται να εκτελεσθή υπό κανόνας πτήσεως δι' οργάνων, επιτρέπεται, εφ' όσον αι πρόσφατοι μετεωρολογικαί πληροφορίαι δεικνύουν ότι, κατά τον υπολογιζόμενον χρόνον αφίξεως του αεροπλάνου εις το αεροδρόμιον προορισμού και εις έν τουλάχιστον αεροδρόμιον εναλλαγής, αι επικρατούσαι καιρικαί συνθήκαι θα παρέχουν ελάχιστα χρησιμοποιήσεως αεροδρομίου ίσα ή ανώτερα των εγκεκριμένων τοιούτων δια τα αεροδρόμια ταύτα. 4.7.2.2.Οσάκις εν τω σχεδίω πτήσεως δεν καθορίζεται αεροδρόμιον εναλλαγής. Η έναρξις πτήσεως, ήτις πρόκειται να εκτελεσθή υπό κανόνας πτήσεως δι οργάνων, επιτρέπεται, εφ' όσον: α)Υφίσταται εγκεκριμένη διαδικασία προσεγγίσεως τη βοηθεία οργάνων, δια το αεροδρόμιον προορισμού. β)Τα πρόσφατα μετεωρολογικά δελτία δεικνύουν ότι, δια χρονικήν περίοδον δύο ωρών προ και δύο ωρών μετά τον υπολογιζόμενον χρόνον αφίξεως του αεροπλάνου εις το αεροδρόμιον προορισμού, η βάσις νεφών θα είναι κατά 1000 πόδας, τουλάχιστον υψηλότερα του ελαχίστου εγκεκριμένου ύψους καθόδου και ορατότης 5,5, χιλιόμετρα, τουλάχιστον η κατά 4 χιλιόμετρα μεγαλύτερα της ελαχίστης τοιαύτης δια την εκτέλεσιν διαδικασίας προσεγγίσεως δι' οργάνων εις το αεροδρόμιον τούτο. 4.7.2.3.Η συνέχισις πτήσεως, ήτις εκτελείται υπό κανόνας πτήσεως δι' οργάνων, προς το αεροδρόμιον προορισμού, επιτρέπεται μόνον εφ' όσον αι πρόσφατοι μετεωρολογικαί συνθήκαι εις το αεροδρόμιον τούτο ή εις έν τουλάχιστον αεροδρόμιον εναλλαγής, θα παρέχουν κατά τον αναμενόμενον χρόνον αφίξεως, ελάχιστα χρησιμοποιήσεως αεροδρομίου ίσα ή ανώτερα των εγκεκριμένων τοιούτων δια τα αεροδρόμια ταύτα. 4.7.2.4.Εξαιρέσει των περιπτώσεων καταστάσεως ανάγκη εις ουδέν αεροπλάνον επιτρέπεται, κατά τας προσεγγίσεις τη βοηθεία οργάνων, όπως κατέλθη εις ύψος μικρότερον του εις τους χάρτας προσεγγίσεως και προσγειώσεως δι' οργάνων, καθοριζομένου ελαχίστου επιτρεπομένου ύψους καθόδου. 4.8.Εφοδιασμός δια καυσίμων και λιπαντικών. 4.8.1.Απαγορεύεται η έναρξις πτήσεως εκτός εάν, λαμβανομένων υπ' όψιν των μετεωρολογικών συνθηκών και οιωνδήποτε καθυστερήσεων αι οποίαι αναμένονται κατά την πτήσιν το αεροπλάνον φέρη επαρκή καύσιμα και λιπαντικά ώστε να εξασφαλίζηται ότι η πτήσις θα περατωθή ασφαλώς και, όπου έχουν εφαρμογήν, αι ακόλουθοι ειδικαί απαιτήσεις δέον να ικανοποιώνται. 4.8.1.1.Πτήσις συμφώνως προς τη παράγραφον 4.7.2.2., δεν καθορίζεται εν τω σχεδίω πτήσεως αεροδρόμιον εναλλαγής, το αεροπλάνον δέον όπως εφοδιάζηται δια καυσίμων και λιπαντικών ικανών όπως επαρκέσουν μέχρι του αεροδρομίου προορισμού και δι' επί πτήσιν 45' λεπτών τουλάχιστον.  (Μετά την σελ. 768,452) Σελ. 768,453 Τεύχος 511-Σελ. 131 Τεχνική Εκμετάλλευση Ιδιωτικών Αεροπλάνων 38.Ξ.ζ.1   190 β)Οσάκις εν τω σχεδίω πτήσεως καθορίζεται αεροδρόμιον εναλλαγής το αεροπλάνον δέον όπως εφοδιάζηται δια καυσίμων και λιπαντικών ικανών όπως επαρκέσουν μέχρι του αεροδρομίου προορισμού και εκείθεν μέχρι του αεροδρομίου εναλλαγής και δι' επί πλέον πτήσιν 45' λεπτών, τουλάχιστον. 4.9.Εφοδιασμός δι' οξυγόνου. Ο Κυβερνήτης δέον όπως βεβαιούται ότι επί του αεροπλάνου υφίσταται οξυγόνον δια τα μέλη του πληρώματος και τους επιβαίνοντας, εις ικανήν ποσότητα, δι' όλας τας πτήσεις αίτινες πρόκειται να εκτελεσθούν εις ύψη πτήσεως εις τα οποία, η έλλειψις οξυγόνου θα ηδύνατο να έχη δυσμενή επίπτωσιν επί της διανοητικής ικανότητος των μελών του πληρώματος ή επιβλαβή επίδρασιν επί των επιβαινόντων. 4.10.Ενέργειαι καταστάσεως ανάγκης. Εις περίπτωσιν καταστάσεως ανάγκης εν πτήσει, ο Κυβερνήτης δέον όπως βεβαιούται ότι άπαντες οι επιβαίνοντες του αεροπλάνου έχουσιν ενημερωθή και κατανοήσει τας, αναλόγως της φύσεως της ανάγκης, ενδεδειγμένας ενεργείας, εις ας ούτοι δέον να προβούν. 4.11.Αναφοραί Χειριστών. Επικίνδυνοι καταστάσεις, αίτινες απαντώνται εν πτήσει συνεπεία καιρικών συνθηκών ή εξ ετέρων αιτίων, δυνάμεναι να έχωσι δυσμενή επίπτωσιν επί της ασφαλείας των λοιπών αεροπλάνων, αναφέρονται υπό των χειριστών, το ταχύτερον δυνατόν, εις τον πλησιέστερον αερολιμένα. 4.12.Ικανότης μελών πληρώματος πτήσεως. Ο Κυβερνήτης του αεροπλάνου είναι υπεύθυνος ίνα εξασφαλίζη ότι: α)Δεν θα γίνεται έναρξις πτήσεως εάν οιονδήποτε μέλος πληρώματος πτήσεως έχη καταστή ανίκανον δια την εκτέλεσιν των καθηκόντων του εξ οιαδήποτε αιτίας, ως είναι, ο τραυματισμός, η ασθένεια, η κόπωσις ή η επίδρασις εξ οινοπνευματώδους ποτού ή φαρμάκου. β)Η πτήσις δεν θα συνεχίζεται πέραν του πλησιεστέρου καταλλήλου αεροδρομίου όταν, η ικανότης μελών του πληρώματος πτήσεως δια την εκτέλεσιν των καθηκόντων των, μειούται σημαντικώς εξ αιτίων ως είναι, η κόπωσις, ο τραυματισμός, η ασθένεια ή η έλλειψις οξυγόνου. 4.13.Παρουσία των εν υπηρεσία μελών πληρώματος πτήσεως εις τας αντιστοίχους θέσεις των. Έκαστον μέλος πληρώματος πτήσεως, οσάκις εκτελεί υπηρεσίαν εν πτήσει, δέον όπως ευρίσκεται εις την αντίστοιχον καθωρισμένην θέσιν του και παραμένη εις ταύτην κατά την ίωσιν, προσγείωσιν και κατά την διάρκειαν της πτήσεως (En Route), εκτός εάν η απουσία του είναι αναγκαία δια την εκτέλεσιν καθηκόντων σχετιζομένων με την πτήσιν του αεροπλάνου ή δια φυσικάς του ανάγκας. 4.14.Ζώναι προσδέσεως. Έκαστος μέλος πληρώματος πτήσεως, οσάκις ευρίσκεται εις την θέσιν του, δέον να έχη προσδεδεμένην την ζώνην προσδέσεως. Άπαντες οι επιβαίνοντες του αεροπλάνου, δέον να έχωσιν προσδεδεμένην την ζώνην προσδέσεως, κατά την απογείωσιν και προσγείωσιν του αεροπλάνου, ως και κατά την πτήσιν, οσάκις κρίνεται απαραίτητον υπό του Κυβερνήτου.  Σελ. 768,454 Τεύχος 511-Σελ. 132 Άρθρον 5. Απαιτήσεις και περιορισμοί πτητικής λειτουργίας. 5.1.Σήματα και πιστοποιητικά. Ουδείς δύναται να εκτελέση πτήσιν δι αεροπλάνου εφ' όσον τούτο δεν φέρει: α)Εν ισχύϊ πιστοποιητικόν Πτητικής Ικανότητος ή ειδικήν άδειαν πτήσεως. β)Πιστοποιητικόν εγγραφής εις τα Μητρώα Ελληνικών πολιτικών αεροσκαφών, εκδοθέν επ' ονόματι του ιδιοκτήτου αυτού. γ)Αναγεγραμμένα επ' αυτού τα σήματα Εθνικότητος και νηολογήσεως. 5.2.Πτητική ικανότης. 5.2.1.Ουδείς επιτρέπεται να εκτελέση πτήσιν δι' αεροπλάνου το οποίον δεν είναι πτητικώς ικανόν, έστω και εάν είναι εφωδιασμένον δια πιστοποιητικού πτητικής ικανότητος. 5.2.2.Ο Κυβερνήτης του αεροπλάνου είναι υπεύθυνος ίνα αποφασίση τελικώς επί της πτητικής ικανότητος τούτου, υποχρεούται δε όπως διακόπτη την πτήσιν, εφ' όσον ήθελον επισυμβή μηχανικαί ή έτεραι ανωμαλίαι, καθιστώσαι το αεροπλάνον πτητικώς μη ικανόν. 5.3.Περιορισμοί Πτητικής Λειτουργίας. 5.3.1.Γενικά. 5.3.1.1.Έκαστον αεροπλάνον δέον να ίπταται συμφώνως προς τους περιορισμούς πτητικής λειτουργίας τους καθοριζομένους, εις το εγκεκριμένον εγχειρίδιον πτήσεως τούτου. 5.3.1.2.Ουδέν αεροπλάνον δύναται να εκτελή πτήσεις εάν δεν φέρη μεθ' αυτού εγχειρίδιον πτήσεως εγκεκριμένον υπό της ΥΠΑ δια το αεροπλάνον τούτο ή εγκεκριμένους περιορισμούς πτητικής λειτουργίας. 5.3.2.Αεροπλάνα περιωρισμένης χρήσεως (Restricted). 5.3.2.1.Ουδείς δύναται να χρησιμοποιηθή αεροπλάνα περιωρισμένης χρήσεως ει μη μόνον:  α)Δια τον ειδικόν σκοπόν δι' ον έχουσι πιστοποιηθή. β)Δια πτήσεις αι οποίαι είναι αναγκαίαι δια την συμπλήρωσιν της εργασίας, ήτις είναι συνδεδεμένη με τον ειδικόν τούτον σκοπόν. 5.3.2.2.Αεροπλάνου περιωρισμένης χρήσεως επιβαίνουν μόνον: α)Τα μέλη πληρώματος πτήσεως. β)Οι υπό εκπαίδευσιν ως μέλη πληρώματος πτήσεως. γ)Οι εκτελούντες ουσιώδη καθήκοντα σχέσιν έχοντα με τον ειδικόν σκοπόν των πτήσεων, δι' ον έχει πιστοποιηθή το αεροπλάνον. δ)Οι αναφερόμενοι εις τας διατάξεις της παραγράφου 3.7. του άρθρου 3 του παρόντος.         38.Ξ.ζ.1 Τεχνική Εκμετάλλευση Ιδιωτικών Αεροπλάνων   191 Άρθρον 6. Όργανα και εξοπλισμός. 6.1.Άπαντα τα αεροπλάνα εις πάσαν πτήσιν. 6.1.1.Όργανα. Άπαντα τα αεροπλάνα δέον να είναι εξωπλισμένα δια των απαραιτήτων οργάνων ίνα τα μέλη πληρώματος πτήσεως δυνηθούν να διατηρήσουν το ίχνος πτήσεως, εκτελέσουν τους εν πτήσει απαιτουμένους ελιγμούς και διαπιστώσουν την τήρησιν των περιορισμών πτητικής λειτουργίας. 6.1.2.Εξοπλισμός. Άπαντα τα αεροπλάνα δια την εκτέλεσιν οιασδήποτε πτήσεως, δέον όπως φέρουν: α)Κυτίον πρώτων βοηθειών. β)Πυροσβεστήρας χειρός τοιούτου τύπου ώστε, οσάκις το υλικόν γομώσεως τούτων εκκενούνται, να μη δημιουργή επικίνδυνον μόλυνσιν του εντός των αεροπλάνων υπάρχοντος ατμοσφαιρικού αέρος. Ανά είς τουλάχιστον πυροσβεστήρ δέον να τοποθετήται: (ι)Εις τον θάλαμον διακυβερνήσεως του αεροπλάνου. (ιι)Εις τον θάλαμον επιβαινόντων, οσάκις ούτος είναι διαχωρισμένος από τον θάλαμον διακυβερνήσεως του αεροπλάνου και δεν είναι ευκόλως προσιτός εις τον Κυβερνήτην ή Συγκυβερνήτη. γ)Κάθισμα ή κλίνην μετά ζώνης προσδέσεως δι’ άπαντα τα επιβαίνοντα πρόσωπα ηλικίας μεγαλυτέρας των δύο ετών. Εν ουδεμιά περιπτώσει η αντοχή των ζωνών προσδέσεως θα είναι μικροτέρα εκείνης, ήτις αντιστοιχεί εις τον μέγιστον συντελεστήν φόρτου τον καθωρισμένον εις τας σχετικάς προς την πτητικήν ικανότητα του αεροπλάνου απαιτήσεις. Το ύφασμα κατασκευής των ζωνών προσδέσεως δέον όπως αντικαθίσταται κατά περιόδους, καθοριζομένας υπό της ΥΠΑ. δ)Τα κατωτέρω εγχειρίδια, χάρτας και πληροφορίας: (ι)Το Εγχειρίδιον πτήσεως του αεροπλάνου ή έτερα έγγραφα ή πληροφορίας, αναφερόμενα εις τους περιορισμούς πτητικής λειτουργίας του αεροπλάνου. (ιι)Καταλλήλους και ενημερωμένους χάρτας, καλύπτονται άπασαν την γραμμήν της προτιθεμένης πτήσεως ως και πάσαν ετέραν περιοχήν προς ην είναι δυνατόν να κατευθυνθή το αεροπλάνον, εις περίπτωσιν ανάγκης. ε)Ανταλλακτικά ηλεκτρικών ασφαλειών καταλλήλων διά την αντικατάστασιν, εις περίπτωσιν βλάβης, εκείνων των ασφαλειών αι οποίαι είναι προσιταί εν πτήσει. 6.2.Άπαντα τα αεροπλάνα κατά τας πτήσεις εξ όψεως εν ημέρα. Άπαντα τα αεροπλάνα κατά τας πτήσεις εξ όψεως εν ημέρα, δέον όπως φέρουν: α)Ενδείκτην ταχύτητος αέρος (ταχύμετρον). β)Υψόμετρον ευπαθές εφωδιασμένον δια μηχανισμού ρυθμίσεως της βαρομετρικής πιέσεως. γ)Μαγνητικήν πυξίδα. δ)Όργανον ενδείξεως των στροφών εκάστου κινητήρος (στροφόμετρον). ε)Όργανον ενδείξεως πιέσεως ελαίου εκάστου κινητήρος. στ)Όργανον ενδείξεως θερμοκρασίας ελαίου δι’ έκαστον υγρόψυκτον κινητήρα. ζ)Όργανον ενδείξεως θερμοκρασίας ελαίου δι’ έκαστον αερόψυκτον κινητήρα. η)Όργανον ενδείξεως πιέσεως εισαγωγής του εις έκαστον υπερσυμπιεζόμενον κινητήρα εισερχομένου μίγματος καυσίμων. θ)Όργανον ενδείξεως της εις εκάστην δεξαμενήν υπαρχούσης ποσότητος καυσίμων. ι)Ενδείκτην δεικνύοντα την θέσιν του συστήματος προσγειώσεως, εφ’ όσον τούτο είναι ανασυρόμενον. ια)Ωρολόγιον. 6.3.Άπαντα τα αεροπλάνα κατά τας πτήσεις άνωθεν θαλάσσης.   6.3.1.Υδροπλάνα και αμφίβια οσάκις ίπτανται ως υδροπλάνα. Άπαντα τα υδροπλάνα και αμφίβια, οσάκις ίπτανται ως υδροπλάνα, δέον όπως φέρουν: α)Φορητόν σωσίβιον ή ισοδύναμον ατομικήν επιπλέουσαν συσκευήν δι’ έκαστον επιβαίνοντα του αεροπλάνου, τοποθετημένην εις θέσιν ευκόλως προσιτήν εκ του καθίσματος ή της κλίνης τούτου. β)Συσκευήν κατάλληλον δια τα, υπό των Διεθνών Κανονισμών περί αποφυγής συγκρούσεων εν θαλάσση, προβλεπόμενα ηχητικά σήματα. γ)Μίαν άγκυραν. δ)Μίαν θαλασσίαν άγκυραν, οσάκις αύτη είναι αναγκαία δια την εκτέλεσιν ελιγμών. 6.3.2.Μονοκινητήρια αεροπλάνα ξηράς. Άπαντα τα μονοκινητήρια αεροπλάνα, οσάκις ίπτανται άνωθεν θαλάσσης και εις απόστασιν εκ της ακτής μεγαλυτέραν εκείνης ήτις δύναται να καλυφθή υπό του αεροπλάνου εν κατολισθήσει άνευ ιπποδυνάμεως, δέον όπως φέρουν φορητόν σωσίβιον ή ισοδύναμον ατομικήν επιπλέουσαν συσκευήν δι’ έκαστον επιβαίνοντα του αεροπλάνου, τοποθετημένην εις θέσιν ευκόλως προσιτήν εκ του καθίσματος ή της κλίνης του προσώπου δια το οποίον προορίζεται. 6.3.3.Άπαντα τα αεροπλάνα κατά τας πτήσεις μακράς διαρκείας άνωθεν θαλάσσης: α)Οσάκις τα αεροπλάνα ίπτανται άνωθεν θαλάσσης και εις οριζοντίαν απόστασιν εκ ξηράς καταλλήλου δι’ αναγκαστική προσγείωσιν μεγαλυτέραν των 50 Ν.Μ., δέον όπως φέρουν φορητόν σωσίβιον ή ισοδύναμον ατομικήν επιπλέουσαν συσκευήν δι έκαστον επιβαίνοντα του αεροπλάνου, τοποθετημένην εις θέσιν ευκόλως προσιτήν εκ του καθίσματος ή της κλίνης του προσώπου δια το οποίον προορίζεται. β)Οσάκις τα αεροπλάνα ίπτανται άνωθεν θαλάσσης και εις οριζοντίαν απόστασιν εκ ξηράς καταλλήλου δι’ αναγκαστικήν προσγείωσιν μεγαλυτέραν των 100 Ν.Μ., προκειμένου δια μονοκινητήρια αεροπλάνα και 200 Ν.Μ., προκειμένου δια πολυκινητήρια αεροπλάνα δυνάμενα να συνεχίσουν την πτήσιν των με ένα κινητήρα εκτός λειτουργίας, δέον όπως φέρουν: (ι)Επαρκή αριθμόν σωσιβίων λέμβων, προς μεταφοράν απάντων των επιβαινόντων, τοποθετημένων κατά τρόπον διευκολύνοντα την άμεσον χρησιμοποίησιν τούτων, εις περίπτωσιν ανάγκης. Αι λέμβοι δέον να είναι εφωδιασμένοι δια σωστικών εφοδίων και των κατά περίπτωσιν απαιτουμένων μέσων διατηρήσεως εν ζωή των επιβαινόντων. Ωσαύτως, δέον όπως φέρουν συσκευάς ή μέσα δια την πραγματοποίησιν των υπό των εκάστοτε ισχυουσών διατάξεων «περί Κανόνων Εναερίου Κυκλοφορίας» οριζομένων πυροτεχνικών σημάτων κινδύνου. (ιι)Ραδιοσυσκευήν διασώσεως (SURVIVAL RADIO EQUIPMENT) λειτουργούσαν εις συχνότητα VHF και συμφώνως προς τας σχετικάς απαιτήσεις του Παραρτήματος 10 της Συμβάσεως «περί Διεθνούς Πολιτικής Αεροπορίας» (ANNEX 10 TO THE CONVENTION ON INTERNATIONAL CIVIL AVIATION) τοποθετημένην κατά τρόπον διευκολύνοντα την άμεσον χρησιμοποίησίν της, εις περίπτωσιν ανάγκης. Αύτη δέον να είναι φορητή και αδιάβροχος και να δύναται να χρησιμοποιηθή μακράν του αεροπλάνου υπό ανειδικεύτων προσώπων, η δε λειτουργία ταύτης να μη εξαρτάται εκ της ηλεκτρικής ενεργείας του αεροπλάνου. 6.4.Άπαντα τα αεροπλάνα κατά τας πτήσεις άνωθεν αραιοκατωκημένων περιοχών. Οσάκις τα αεροπλάνα ίπτανται άνωθεν αραιοκατωκημένων περιοχών, εις τας οποίας η έρευνα και διάσωσις είναι δυνατόν να καταστή δύσκολος, δέον όπως φέρουν: α.Ραδιοσυσκευήν διασώσεως (SURVIVAL RADIO EQUIPMENT), λειτουργούσαν εις συχνότητα VHF συμφώνως προς τας σχετικάς απαιτήσεις του Παραρτήματος 10 της Συμβάσεως «περί Διεθνούς Πολιτικής Αεροπορίας» (ANNEX 10 TO THE CONVENTION ON INTERNATIONAL CIVIL AVIATION) τοποθετημένην κατά τρόπον  (Μετά την σελ. 768,454) Σελ. 768,455 Τεύχος 511-Σελ. 133 Τεχνική Εκμετάλλευση Ιδιωτικών Αεροπλάνων 38.Ξ.ζ.1   192 διευκολύνοντα τη άμεσον χρησιμοποίησίν της, εις περίπτωσιν ανάγκης. Αύτη δέον να είναι φορητή και να δύναται να χρησιμοποιηθή μακράν του αεροπλάνου υπό ανειδικεύτων προσώπων, η δε λειτουργία ταύτης να μη εξαρτάται εκ της ηλεκτρικής ενεργείας του Αεροπλάνου. β.Συσκευών σηματοδοτήσεως. γ.Σωστικών εφοδίων, περιλαμβανομένων και των αναγκών μέσων διατηρήσεως εν ζωή των επιβαινόντων, ως ταύτα ενδείκνυται δια την περιοχήν άνωθεν της οποίας πρόκειται να πραγματοποιηθή η πτήσις. 6.5.Άπαντα τα αεροπλάνα κατά τας πτήσεις εις μεγάλα ύψη. 6.5.1.Αεροπλάνα μη ελεγχομένης πιέσεως. Οσάκις τα αεροπλάνα ίπτανται εις μεγάλα ύψη ένθα, κατά τας διατάξεις της παραγράφου 4.9. του άρθρου 4 του παρόντος, απαιτείται η χρήσις οξυγόνου, δέον όπως φέρουν τας αναγκαίας συσκευάς δι’ εναποθηκεύσεων και διανομήν τούτου. 6.5.2.Αεροπλάνα ελεγχομένης πιέσεως. Οσάκις τα αεροπλάνα ίπτανται εις μεγάλα ύψη ένθα, κατά τας διατάξεις της παραγράφου 4.9 του άρθρου 4 του παρόντος, απαιτείται η χρήσις οξυγόνου, δέον όπως φέρουν τα αναγκαίας συσκευάς δι’ εναποθήκευσιν και διανομήν τούτου εις τα μέλη πληρώματος πτήσεως, εις περίπτωσιν απωλείας της ρυθμιζομένης πιέσεως του αεροπλάνου. 6.6.Άπαντα τα αεροπλάνα κατά τας πτήσεις υπό συνθήκας πτήσεως δι’ οργάνων (IFR). Οσάκις τα αεροπλάνα ίπτανται συμφώνως προς τους κανόνας πτήσεως δι’ οργάνων (IFR) ή, οσάκις ταύτα δεν δύνανται να διατηρήσουν επιθυμητήν εν τω χώρω στάσιν άνευ της βοηθείας ενός ή περισσοτέρων οργάνων πτήσεως, δέον όπως φέρουν: α.Τα εν παραγρ. 6.2. του παρόντος άρθρου καθοριζόμενα όργανα και εξοπλισμόν, εξαιρέσει των περιπτώσεων (α) και (ια). β.Γυροσκοπικόν ενδείκτην στροφών συνδεδυασμένον μετά ενδείκτου ολισθήσεων. γ.Γυροσκοπικόν τεχνητόν ορίζοντα. δ.Γυροσκοπικόν ενδείκτην πορείας. ε.Μέσον δι’ ου θα δεικνύεται ότι η παρεχομένη προς τα γυροσκοπικά όργανα ισχύς είναι επαρκής.  Σελ. 768,456 Τεύχος 511-Σελ. 134 στ.Θερμόμετρον ενδείξεως θερμοκρασίας του ατμοσφαιρικού αέρος. ζ.Ωρολόγιον φέρον δείκτην δευτερολέπτων. η.Σύστημα ενδείξεως ταχύτητος αέρος (ταχύμετρον) εφωδιασμένον δια καταλλήλου μέσου προς πρόληψιν της κακής λειτουργίας τούτου, οφειλομένης εις παγοποίησιν. θ.Ενδείκτην βαθμού ανόδου-καθόδου. ι.Πληροφορίας αφορώσας εις τας τηλεπικοινωνιακάς ευκολίας, τα αεροναυτιλιακά βοηθήματα και εις την κατάστασιν των αεροδρομίων των δυναμένων να χρησιμοποιηθούν κατά την διάρκειαν της πτήσεως. ια.Κατάλληλον πηγήν ηλεκτρικής ενέργειας δια τον εγκατεστημένον επί του αεροπλάνου ηλεκτρικόν και ραδιοηλεκτρικόν εξοπλισμόν. Αι απαιτήσεις των εδαφίων (β), (γ) και (δ) της παραγράφου δύνανται να καλυφθούν και δια διαφόρων καταλλήλων συνδυασμών των οργάνων τούτων ή δια του συστήματος INTERGRATED FLIGHT DIRECTOR, υπό τη προϋπόθεσιν ότι θα υφίσταται πρόβλεψις ώστε, οιαδήποτε βλάβη του ενός οργάνου, να μη έχη δυσμενή επίπτωσιν εις την ομαλήν λειτουργίαν των ετέρων οργάνων. 6.7.Άπαντα τα αεροπλάνα κατά τας πτήσεις εξ όψεως εν νυκτί. Οσάκις τα αεροπλάνα εκτελούν νυκτερινάς πτήσεις δέον όπως φέρουν: α.Τα εν παραγράφω 6.2. του παρόντος άρθρου καθοριζόμενα όργανα και εξοπλισμόν. β.Τα εν παραγράφω 6.6. (β), (γ), (δ), (ε), (ι) και (ια) του παρόντος άρθρου καθοριζόμενα όργανα και εξοπλισμόν. γ.Αεροναυτιλιακά φώτα κατά τας απαιτήσεις των εκάστοτε ισχυουσών διατάξεων «περί Κανόνων Εναερίου Κυκλοφορίας». δ.Φως προσγειώσεως. ε.Φωτισμόν δι’ άπαντα τα όργανα πτήσεως και εξοπλισμόν του αεροπλάνου, τα οποία είναι ουσιώδη δια την ασφαλή εκτέλεσιν της πτήσεως. στ.Φώτα δι’ άπαντα τα διαμερίσματα των επιβαινόντων. ζ.Ηλεκτρικόν φανόν χειρός δι’ εκάστην θέσιν μέλους πληρώματος.    38.Ξ.ζ.1 Τεχνική Εκμετάλλευση Ιδιωτικών Αεροπλάνων   193 Άρθρον 7. Ραδιοσυσκευαί. 7.1.Ραδιοσυσκευαί επικοινωνίας. 7.1.1.Άπαντα τα αεροπλάνα, άτινα ίπτανται συμφώνως προς τους κανόνας πτήσεως δι’ οργάνων ή κατά την νύκτα, δέον να είναι εξωπλισμένα δια ραδιοσυσκευών επικοινωνίας, ικανών όπως πραγματοποιούν αμφίφορον επικοινωνίαν, μεταξύ τω αεροπλάνων και των ενδεδειγμένων σταθμών εδάφους, εις καθωρισμένας συχνότητας. 7.1.2.Οσάκις, προς τον σκοπόν καλύψεως των εν τη υποπαραγράφω 7.1.1. του παρόντος καθοριζομένων, απαιτούνται περισσότεραι της μιας ραδιοσυσκευαί, εκάστη τούτων δέον να εγκαθίστανται κατά τρόπον ώστε οιαδήποτε βλάβη της μιας να έχη επίδρασιν επί της λειτουργίας της ετέρας. 7.1.3.Αεροπλάνα, άτινα ίπτανται υπό κανόνας πτήσεως εξ όψεως και προς τα οποία παρέχονται υπηρεσίαι ελέγχου εναερίου κυκλοφορίας, δέον όπως είναι εξωπλισμένα δια ραδιοσυσκευών αμφιφόρου επικοινωνίας. 7.2.Ραδιοσυσκευαί Ναυτιλίας. 7.2.1.Αεροπλάνον, οσάκις ίπταται επί γραμμής πτήσεως, κατά μήκος της οποίας δεν καθίσταται εφικτή η εκτέλεσις της πτήσεως τη βοηθεία χαρακτηριστικών σημείων εδάφους, απεχόντων μεταξύ τω πλέον των 60 Ν.Μ., ή, οσάκις ίπταται υπό κανόνας πτήσεως δι’ οργάνων, δέον όπως είναι εξωπλισμένον δια ραδιοσυσκευών ναυτιλίας ικανών όπως λαμβάνουν ραδιοσήματα εκ Ραδιοσταθμών εδάφους, τη βοηθεία των οποίων θα δυνηθή το αεροπλάνον να ιπταθή συμφώνως προς το κατατεθέν σχέδιον πτήσεως και τας απαιτήσεις της εναερίου κυκλοφορίας. 7.2.2.Ο ως άνω εξοπλισμός του αεροπλάνου δια ραδιοσυσκευών ναυτιλίας δέον να γίνεται κατά τρόπον ώστε, εις περίπτωσιν βλάβης οιασδήποτε μονάδος τούτου, εις οιονδήποτε σημείον της πτήσεως, το αεροπλάνον να δύναται δια των υπολοίπων μονάδων να συνεχίση την πτήσιν του, κατά τα εν παραγρ. 7.2.1.καθοριζόμενα. 7.2.3.Τα αεροπλάνα άτινα, πρόκειται να εκτελέσουν προσεγγίσεις τη βοηθεία οργάνων δέον όπως είναι εξοπλισμένα δια ραδιοσυσκευών τη βοηθεία των οποίων θα καταστή εφικτή η διατήρησις τούτων επί προκαθωρισμένου ίχνους μέχρις αφίξεώς των εις σημείον πέραν του οποίου θα καταστή εφικτή η προσγείωσης εξ όψεως. Αι ως άνω ραδιοσυσκευαί προσεγγίσεως δέον να είναι ικαναί να λαμβάνωσι ραδιοσήματα εκ των εγκεκριμένων δια προσεγγίσεις, ραδιοσυσκευών εδάφους, αίτινες διατίθενται εις τα αεροδρόμια των προτιθεμένων προσγειώσεως και τα καθοριζόμενα εν τω σχεδίω πτήσεως, ως εναλλαγής τοιαύτα. 7.3.Έλεγχοι συσκευών VOR αεροπλάνων δια πτήσεις IFR. 7.3.1.Ουδέν αεροπλάνον δύναται να ίπτανται υπό κανόνας πτήσεως δι’ οργάνων (IFR) τη βοηθεία των ραδιοναυτιλιακών βοηθημάτων VOR, εκτός εάν αι συσκευαί VOR, τούτου: α.Συντηρούνται, ελέγχονται και επιθεωρούνται, συμφώνως προς εγκεκριμένην υπό της ΥΠΑ διαδικασίαν, ή β.Έχουν ελεγχθή λειτουργικώς εντός των προηγουμένων 10 ωρών πτήσεως και εν πάση περιπτώσει, εντός των προ της πτήσεως 10 ημερών και ευρέθησαν ότι λειτουργούν εντός των ορίων του επιτρεπομένου ενδεικνυομένου σφάλματος διοπτεύσεων, ως τούτο καθορίζεται εις τας επομένας υποπαραγράφους 7.3.2. και 7.3.3 7.3.2.Εξαιρέσει της περιπτώσεως περί ης η επομένη υποπαράγραφος 7.3.3. ο εκτελών τον εν υποπαρ. 7.3.1. (β) έλεγχον των συσκευών VOR, δέον όπως, προς διενέργειαν του εν λόγω ελέγχου: α.Χρησιμοποιή, εις το αεροδρόμιον της προτιθεμένης αναχωρήσεως, το διατιθέμενον ή εγκεκριμένον υπό της ΥΠΑ ή, προκειμένου περί πτήσεων εκτός της Ελλάδος, υπό της αρμοδίας κατά περίπτωσιν Αρχής, σήμα δοκιμής. Το μέγιστον επιτρεπόμενον ενδεικνυόμενον σφάλμα διοπτεύσεως +4ο.  Τεχνική Εκμετάλλευση Ιδιωτικών Αεροπλάνων 38.Ξ.ζ.1   194 β.Εφ’ όσον εις το αεροδρόμιον της προτιθεμένης αναχωρήσεως δεν διατίθεται ή δεν έχει εγκριθή σήμα δοκιμής, χρησιμοποιή σημείον επί της επιφανείας του αεροδρομίου, καθωρισμένον υπό της ΥΠΑ ή, προκειμένου περί πτήσεων εκτός της Ελλάδος υπό της αρμοδίας κατά περίπτωσιν Αρχής, ως σημείον ελέγχου των συσκευών VOR. Το μέγιστον επιτρεπόμενον ενδεικνυόμενον σφάλμα διοπτεύσεως είναι +4ο. γ.Εις περίπτωσιν κατά την οποίαν ούτε σήμα δοκιμής διατίθεται ή έχει εγκριθή, ούτε καθορισμένον σημείον επί της επιφανείας του αεροδρομίου έχει ορισθή χρησιμοποιή σημείον ελέγχου εν τω χώρω, καθωρισμένον ως τοιούτον υπό της ΥΠΑ ή, προκειμένου περί πτήσεων εκτός της Ελλάδος, υπό της αρμοδίας κατά περίπτωσιν Αρχής. Το μέγισον επιτρεπόμενον ενδεικνυόμενον σφάλμα διοπτεύσεως είναι + 6ο. δ.Εις περίπτωσιν καθ’ ην ουδείς εκ των, εις τα προηγούμενα εδάφια α, β και γ της παρούσης υποπαραγράφου, ελέγχων δύναται να εκτελεσθή, συνεπεία μη διαθέσεως προς χρήσιν σήματος δοκιμής ή σημείου ελέγχου, εκτελείται η ακόλουθος εν πτήσει διαδικασία: (ι)Επιλέγεται η ακτίς (RADIAL) του VOR ήτις κείται κατά μήκος της κεντρικής γραμμής οιουδήποτε εναερίου διαδρόμου βασιζομένου εις το Ραδιοβοήθημα τούτο. (ιι)Αναγνωρίζεται εν χαρακτηριστικόν (εξέχον) σημείον επί του εδάφους κατά μήκος της επιλεγείσης ακτίνος, κατά προτίμησιν εις απόστασιν μεγαλυτέραν των 20 ναυτικών μιλίων από την επί του εδάφους θέσιν του VOR και οδηγείται το αεροπλάνον κατ’ ευθείαν άνωθεν του σημείου εις έν λογικώς χαμηλόν ύψος και (ιιι)Σημειούται η ενδεικνυομένη υπό του δέκτου του VOR διόπτευσις, καθ’ ην στιγμήν το αεροπλάνον ευρίσκεται άνωθεν του σημείου. Η μεγίστη διαφορά μεταξύ της επιλεγείσης ακτίνος και της ενδεικνυομένης διοπτεύσεως δεν πρέπει να είναι μεγαλυτέρα των +6ο. 7.3.3.Εφ’ όσον επί του αεροπλάνου είναι εγκατεστημένα διπλά συστήματα VOR (μονάδες ανεξάρτητοι μεταξύ των, εξαιρέσει της κεραίας) δύναται αντί της εφαρμογής των εν τη προηγουμένη υποπαραγράφω 7.3.2. καθοριζομένων διαδικασιών, έκαστον των συστημάτων να ελέγχηται εν αναφορά προς το έτερον, δια του συντονισμού αμφοτέρων των συστημάτων επί του αυτού VOR, σημειουμένων των ενδεικνυομένων διοπτεύσεων προς τον σταθμόν. Η μεγίστη επιτρεπόμενη απόκλισις μεταξύ των δύο ενδεικνυομένων διοπτεύσεων είναι 4ο. 7.3.4.Ο εκτελών τον επί της λειτουργίας των συσκευών του VOR έλεγχον, ως ούτος καθορίζεται εις τας υποπαραγράφους 7.3.2. και 7.3.3. καταχωρεί ενυπογράφως εις το ημερολόγιον του αεροπλάνου ή εις έτερον μονίμου χαρακτήρος μητρώον την ημερομηνίαν ελέγχου, τόπον και το σφάλμα διοπτεύσεως. Άρθρον 8. Συντήρησις Αεροπλάνων. 8.1.Συντήρησις. Η συντήρησις δια την διατήρησιν της Πτητικής Ικανότητος των αεροπλάνων δέον όπως κέκτηται συμφώνως προς τους εκάστοτε ισχύοντας Κανονισμούς περί Πτητικής Ικανότητος και συντηρήσεως Πολιτικών Αεροσκαφών, τας οδηγίας του κατασκευαστού και τας Τεχνικάς Οδηγίας της ΥΠΑ. 8.2.Ευθύνη ιδιοκτητών εκμεταλλευομένων, μισθωτών και συντηρούντων.   (Αντί για τη σελ. 768,457) Σελ. 768,457(α) Τεύχος ΙΒ-2-2 Σελ. 127  195 8.2.1.Υπεύθυνοι δια την διατήρησιν των αεροπλάνων εις κατάστασιν πτητικής ικανότητος, τυγχάνουν οι ιδιοκτήται, οι εκμεταλλευόμενοι, οι μισθωτοί και συντηρούνται ταύτα. 8.2.2.Αι παντός είδους επισκευαί και μετατροπαί, ως και η συντήρησις των αεροπλάνων εκτελούνται συμφώνως προς τας οδηγίας των κατασκευαστών και κατά τα υπό της ΥΠΑ εκάστοτε καθοριζόμενα. 8.2.3.Το εκτελούν την συντήρησιν αεροπλάνων προσωπικόν καταχωρεί εις τα Αρχεία Συντηρήσεως και Επιθεωρήσεως τούτων (μητρώα σκάφους, κινητήρων, ελίκων κ.λ.π.) τας υπό τούτου εκτελεσθείσας εργασίας και πιστοποιεί περί της πτητικής ικανότητος των αεροπλάνων ή τμήματος τούτων. Ωσαύτως, καταχωρεί και τηρεί παν έτερον στοιχείον, απαιτούμενον υπό των Κανονισμών Πτητικής Ικανότητος και Συντηρήσεως Πολιτικών Αεροσκαφών. Άρθρον 9. Πληρώματα Πτήσεως. 9.1.Γενικά Ο Κυβερνήτης του αεροπλάνου δέον όπως βεβαιούται ότι τα Πτυχία εκάστου μέλους πληρώματος πτήσεως ως και αι τυχόν απαιτούμεναι ικανότητες επί του τύπου των αεροπλάνων και ειδικότητες, είναι εν ισχύϊ και ότι διατηρούν την πτητικήν αυτών ικανότητα εις ικανοποιητικόν, κατά την κρίσιν του, βαθμόν. 9.2.Σύνθεσις πληρώματος πτήσεως. Ο αριθμός των μελών του πληρώματος πτήσεως δέον όπως μη είναι μικρότερος του ελαχίστου αριθμού όστις καθορίζεται εν τω εγχειριδίω πτήσεως του αεροπλάνου ή εις οιονδήποτε έτερον έγγραφον σχέσιν έχον με το πιστοποιητικόν πλωϊμότητος τούτου. 2.Η παρούσα δημοσιευθήτω δια της Εφημερίδος της Κυβερνήσεως.